548.300

Lescha davart la promoziun da la tgira d'uffants cumplementara a la famiglia en il chantun Grischun

dals 18-05-2003 (versiun dals 01-08-2013)

acceptada dal pievel ils 18 da matg 20031)

1. Disposiziuns generalas

Intent

Art.  1 1 Las   vischnancas   ed   il   chantun   promovan   la   tgira   d'uffants   cumplementara   a   la famiglia e prestan contribuziuns finanzialas per quai.

Art.  2

Champ d'applicaziun 1. en general *

1 La lescha vegn applitgada per purschidas da la tgira d'uffants da la vegliadetgna prescolara e d'uffants da la vegliadetgna scolara, sco canortas d'uffants, tgira da di, tgira da mezdi.

2 Exclus dal champ d'applicaziun da questa lescha èn:

a) * … b)

relaziuns da tgira en famiglia ed a chasa.

2. structuras dal di supplementaras tenor la legislaziun da scola

Art.  2a * 1 Sche   las   instituziuns   ch'èn   responsablas   per   la   scola   mettan   a   disposiziun purschidas   da   pertgirar   en   il   rom   da   la   legislaziun   da   scola,   vegnan   applitgadas confurm   al   senn   las   disposiziuns   da   questa   lescha,   cun   excepziun   da l'artitgel 9 alinea 1 literas b, c, e e g.

2 Las   structuras   dal   di   supplementaras   han   da   princip   d'ademplir   las   medemas pretensiuns da qualitad sco la tgira d'uffants cumplementara a la famiglia.

1) M dals 17 da settember 2002, 189; PCG 2002/2003, 716 * tabellas da las modificaziuns a la fin dal relasch

1

548.300

3 Sch'i vegnan messas a disposiziun structuras dal di supplementaras en il rom da la scola,   poi   –   resguardond   las   circumstanzas   concretas   –   vegnir   divergià   da   las prescripziuns da la tgira d'uffants cumplementara a la famiglia, sch'ina purschida che ha ina qualitad suffizienta po vegnir garantida.

4 Las   vischnancas   accordeschan   ina   cun   l'autra   las   purschidas   da   tgira cumplementara a la famiglia e cumplementara a la scola.

2. Incumbensas

Art.  3

Cumpetenzas 1. persunas cun la pussanza dals geniturs

1 Responsablas   per   l'educaziun   e   l'assistenza   dals   uffants   èn   las   persunas   cun   la pussanza dals geniturs.

2. vischnancas

Art.  4 1 En   collavuraziun   cun   las   purschidras   e   cun   ils   purschiders   renconuschids defineschan   las   vischnancas   il   basegn   da   purschidas   da   la   tgira   d'uffants cumplementara a la famiglia.

3. chantun

Art.  5 1 En   il   sectur   da   la   tgira   d'uffants   cumplementara   a   la   famiglia   è   il   chantun cumpetent per:

a)

cussegliar   e   sustegnair   las   vischnancas   sco   er   las   purschidras   ed   ils purschiders;

coordinar las purschidas;

renconuscher purschidas;

fixar las plazzas da tgira cun dretg da survegnir contribuziuns per purschida;

far   il   rendaquint   ed   il   pajament   da   las   contribuziuns   chantunalas   e communalas.

b)

c)

d)

e)

2 El   po   incumbensar   in'organisaziun   professiunala   chantunala   d'ademplir   las incumbensas che tutgan tar ses champ da cumpetenza sco er da far las lavurs da basa da la tgira d'uffants cumplementara a la famiglia e pajar contribuziuns per quai.

3. Finanziaziun

Contribuziuns

Art.  6 1 La vischnanca da domicil da l'uffant tgirà ed il chantun pajan contribuziuns a las unitads   da   prestaziun   per   purschidas   da   la   tgira   d'uffants   cumplementara   a   la famiglia che vegnan confinanziadas da las persunas cun la pussanza dals geniturs.

2

548.300

2 La participaziun dal chantun importa 15 pertschient fin 25 pertschient dals custs normads. La vischnanca da domicil sto sa participar almain en la medema dimensiun sco il chantun. La vischnanca da domicil po refusar da prestar la contribuziun, sche las   persunas   cun   la   pussanza   dals   geniturs   na   fan   betg   diever   da   la   purschida ch'exista en la vischnanca.

3 La   regenza   fixescha   l'autezza   dals   custs   normads   e   l'autezza   da   la   tariffa   da contribuziun. Tar purschidas che survegnan agid finanzial da la confederaziun po ella sutpassar la tariffa da participaziun minimala da 15 pertschient.

4 Las purschidras ed ils purschiders ston far in rendaquint detaglià per mauns dal chantun e da las vischnancas, ston dar a quel ed a quellas las infurmaziuns ch'èn utilas per calcular las contribuziuns e ston metter a disposiziun ils documents.

Tariffas

Art.  7 1 Las   tariffas   da   las   purschidas   renconuschidas   ston   vegnir   graduadas   tenor   la capacitad finanziala da las persunas cun la pussanza dals geniturs.

2 Ellas basegnan l'approvaziun dal departament.

3 Las   persunas   cun   la   pussanza   dals   geniturs   che   profitan   d'ina   purschida renconuschida   èn   obligadas   da   dar   a   las   purschidras   ed   als   purschiders   tut   las infurmaziuns utilas e da metter a disposiziun ils documents.

4. Renconuschientscha

Obligaziun da renconuschientscha

Art.  8 1 La premissa per conceder contribuziuns è ina renconuschientscha preliminara da las purschidas tras il departament.

Premissas

Art.  9 1 La renconuschientscha vegn concedida, sche:

a)

las purschidas vegnan manadas sin basa d'utilitad publica ed èn accessiblas publicamain;

las   purschidras   ed   ils   purschiders   da   purschidas   d'ina   tgira   d'uffants cumplementara a la famiglia èn d'utilitad publica u publics ed èn commembras e commembers d'ina organisaziun professiunala chantunala;

la purschida correspunda a la planisaziun dal basegn da las vischnancas ed è coordinada regiunalmain;

in'assistenza   suffizienta   e   qualifitgada   vegn   garantida,   e   quai   en   localitads ch'èn adattadas per quai;

ina gestiun economica vegn garantida;

las tariffas approvadas dal departament cumpetent vegnan applitgadas;

b)

c)

d)

e)

f)

3

548.300

g)

las   relaziuns   finanzialas   vegnan   cumprovadas   e   controlladas   d'in   post   da revisiun independent. La regenza po excluder tschertas furmas da purschidas da l'exigenza d'in post da revisiun independent.

2 La renconuschientscha sto vegnir limitada.

3 La   renconuschientscha   vegn   revocada   dal   departament,   sche   las   premissas   na vegnan betg pli ademplidas.

4 Il   departament   po   controllar   da   tut   temp,   sche   las   premissas   per   la renconuschientscha vegnan ademplidas.

5. Disposiziuns finalas

Art.  10 1 La regenza relascha las disposiziuns executivas necessarias.

Execuziun

Art.  11

Midada dal dretg vertent2)

Art.  12 1 La regenza fixescha l'entrada en vigur3) da questa lescha.

Entrada en vigur

2) Las midadas dal dretg vertent na vegnan betg inditgadas.

3) messa en vigur cun CR dals 11 da november 2003 per ils 15 da november 2003

4

548.300

Tabella da las modificaziuns - tenor conclus

Conclus 18-05-2003 21-03-2012 21-03-2012 21-03-2012

Entrada en vigur 15-11-2003 01-08-2013 01-08-2013 01-08-2013

Element relasch Art. 2 Art. 2 al. 2, a)

Art. 2a

Modificaziun emprima versiun midada dal titel aboliziun integraziun

Publicaziun en la CUL - - - 
5

548.300

Tabella da las modificaziuns - tenor element

Element relasch Art. 2 Art. 2 al. 2, a)

Art. 2a

Conclus 18-05-2003 21-03-2012 21-03-2012 21-03-2012

Entrada en vigur 15-11-2003 01-08-2013 01-08-2013 01-08-2013

Modificaziun emprima versiun midada dal titel aboliziun integraziun

Publicaziun en la CUL - - - 
6